双调・折桂令西湖
作者：赵善庆
朝代：元

paragraphs: 问六桥何处堪夸？十里晴湖，二月韶华。
浓淡峰恋，高低杨柳，远近桃花。
临水临山寺塔，半村半郭人家。
杯泛流霞，板撒红牙，紫陌游人，画舫娇娃。
湖山堂八窗开水月交光，诗酒坛台，莺燕排场。
歌扇摇风，梨云飘雪，粉黛生香。
红袖台已更旧邦，白头民犹说新堂。
花妒幽芳，人换宫妆，惟有湖山，不管兴亡。